ಶ್ರೀ ಕ್ಷೇತ್ರದ ರಥಬೀದಿಡು ಬಲಾತ ಪುಡೆಟ್ ಗದಾತೀರ್ಥ ಪನ್ಪಿನ ವಿಶಾಲ ಕೆರೆ ಉಂಡು. ಉಂದು ಬೀಮೆ ಗದೆ ಉರುದು ಮಲ್ತಿನ ಕೆರೆ ಅಂಚದು ಗದಾತೀರ್ಥ ಪನ್ಪಿನ ಪುದರ್ ಬೈದುಂಡು. ಈ ಕೆರೆಟ್ ಮೀದು ದೇವಸ್ತಾನಗ್ ಪೋವೋಡು. ಮುಲು ಆಟಿ ಅಮವಾಸೆ ತೀರ್ಥಸ್ಥಾನ ಬಾರಿ ವಿಶೇಷ. ಕೆರೆಟ್ ಮೀದು ಪಂಚ ಧಾನ್ಯಲೆನ್ ದಾನ ಮಲ್ತುನ್ಡ ಪಾಪ ಪರಿಹರ ಅಪುಂಡು ಪನ್ಪಿನ ನಂಬಿಕೆಲ ಉಂಡು. ಈ ಕ್ಷೇತ್ರದ ವಿಶೇಷ ಪಂಡಾ ಕೈಟ್ ಕಾರುಡು ಕೆಡು ಅಂಡ ಈ ಕೆರೆತ ಬರಿಟ್ ಇಪ್ಪುನ ಶಿವಲಿಂಗಗು ಕುಡು (ಹುರುಳಿ) ಪಡುಂದ ಕೆಡು ಪೋಪುಂಡು.